बोलीं- मॉर्फ्ड तस्वीरें लीक करने की धमकी मिली, फिल्म रिलीज की वजह से चुप थी
Qala Actress Swastika Mukherjee Sexual Harassment - कला एक्ट्रेस स्वस्तिका मुखर्जी ने अपनी अपकमिंग फिल्म शिबपुर के को-प्रोड्यूसर संदीप सरकार पर सेक्चुअल हैरेसमेंट के आरोप लगाए हैं। स्वास्तिका ने दावा किया है कि संदीप और उनके साथियों ने उन्हें ईमेल भेजे हैं
कला एक्ट्रेस स्वस्तिका मुखर्जी ने अपनी अपकमिंग फिल्म शिबपुर के को-प्रोड्यूसर संदीप सरकार पर सेक्सुअल हैरेसमेंट का आरोप लगाया है। एक इंटरव्यू के दौरान स्वस्तिका ने दावा किया है कि संदीप और उसके साथियों ने उन्हें ईमेल भेजे हैं, जिनमें उन्होंने एक्ट्रेस की मॉर्फ्ड न्यूड तस्वीरों को अश्लील वेबसाइटों पर लीक करने की धमकी दी है।
मामले को लेकर स्वस्तिका ने गोल्फ ग्रीन पुलिस स्टेशन में शिकायत दर्ज कराई थी। साथ ही उन्होंने ईस्टर्न इंडियन मोशन पिक्चर्स एसोसिएशन से संपर्क किया था और उन्हें इन धमकी भरे ईमेल की स्कैन कॉपी सब्मिट की। स्वस्तिका ने बताया कि वो इस बारे में सार्वजनिक तौर पर कुछ नहीं कहना चाहती थीं, ताकि फिल्म आसानी से रिलीज हो सके।
शूटिंग-डबिंग के दौरान संदीप से मेरी मुलाकात नहीं हुई 
'OTT प्ले' को दिए इंटरव्यू में हैरेसमेंट के बारे में बताते हुए स्वस्तिका ने कहा- 'ये सब बहुत अजीब ढंग से शुरू हुआ था।शूटिंग और डबिंग के दौरान संदीप सरकार से मेरी मुलाकात कभी नहीं हुई थी। काम को लेकर हमेशा हमारी बात फिल्म की दूसरी को-प्रोड्यूसर अजंता सिन्हा रॉय से हुआ करती थी। अचानक से संदीप सरकार ने मुझे धमकी भरे ईमेल भेजने शुरू कर दिए। उसने दावा किया कि वो एक अमेरिकी नागरिक है और अगर मैंने उसकी बात नहीं मानी तो वो अमेरिकी दूतावास से संपर्क करेगा, तकि मुझे अमेरिकी वीजा न मिले।’
स्वस्तिका को मिली धमकियां
स्वस्तिका ने आगे कहा- 'उसने मुझे पुलिस कमिश्नर, मुख्यमंत्री वगैरह के पास घसीटने की धमकी दी। उस वक्त मुझे बिल्कुल आइडिया नहीं था कि वो मुझसे किस चीज के लिए फेवर मांग रहा है। इसलिए मैंने फिल्म की शूटिंग की और इसे डब किया। मेरा कभी भी फिल्म की प्रमोशनल एक्टिविटी में शामिल होने का इरादा नहीं था।'
रिलीज डेट बदली, मेकर्स ने मुझे नहीं बताया 
स्वस्तिका बोलीं- ‘पहले फिल्म मार्च में रिलीज होने वाली थी, इसलिए मैंने उन्हें अपनी फ्री डेट्स ईमेल कर दीं। लेकिन इसे लेकर मेरे पास कोई जवाब नहीं आया। अचानक फिल्म की रिलीज डेट भी चेंज हो गई, लेकिन मेकर्स की तरफ से किसी ने कुछ भी नहीं बताया। मुझे यह हमारे डायरेक्टर से पता चला, जिसके बाद मैंने फिर उन्हें अपनी फ्री डेट्स ईमेल कीं। लेकिन इसके बावजूद मार्केटिंग या पीआर की तरफ से मुझे कोई प्लान नहीं मिला।’
स्वस्तिका की मैनेजर को मिले धमीक भरे मेल
स्वस्तिका के अलावा उनकी मैनेजर को भी रवीश शर्मा के नाम के एक शख्स का धमकी भरा ईमेल मिला। मेल में रवीश ने खुद को संदीप सरकार का दोस्त बताया और दावा किया कि वो बेहतरीन हैकर है। शख्स ने स्वस्तिका को धमकी दी कि वो उनकी फोटो मॉर्फ करके अलग-अलग पोर्नोग्राफी साइट्स पर अपलोड कर देगा। स्वस्तिका ने दावा किया कि शख्स ने उनकी 2 मॉर्फ फोटोज भेजी, जो पूरी तरह से न्यूड हैं।
स्वस्तिका ने माना कि उन्होंने इस बारे में सार्वजनिक तौर पर कोई कदम इसलिए नहीं उठाया था, जिससे फिल्म आसानी से रिलीज हो जाए। लेकिन मामला बहुत खराब मोड़ ले चुका था कि उनके पास कोई ऑप्शन नहीं था। इसलिए उन्होंने मीडिया के बीच आकर ये बात साझा की।